# H O T Ă R Â R E

**privind aprobarea concesionării fără licitaţie a unor terenuri către**

**Centrul Social Pastoral „Sf.Maria” pentru pozarea conductelor tur-retur de apă sărată şi amplasare staţie de pompare**

Consiliul Local al oraşului Techirghiol, întrunit în şedinţa ordinară din data de **19.03.2014**,

Luând în dezbatere proiectul de hotărâre şi expunerea de motive prezentate de d-l Primar – Stan Adrian, raportul comisiilor pe domenii de specialitate nr. 1 şi 2,

Având în vedere :

* raportul de specialitate nr. 2659/2014al Serviciului de Urbanism, Patimoniu Tehnic-Investitii;
* cererea nr. 2659/2014 a Centrului Social Pastoral “Sf. Maria”;
* memoriu justificativ privind lucrările hidro-edilitare şi plan de situaţie,
* Legea nr.50/1991, republicata si modificata privind autorizarea executarii lucrarilor de constructii art.15, 17, 36 ;

Văzând prevederile art.36 alin.2, lit. c., alin.5, lit. b din Legea nr.215/2001 privind administraţia publică locală, rep.,

In temeiul prevederilor art.45 alin.3 din Legea nr.215/2001, privind administraţia publică locală,

**H O T Ă R Ă Ş T E :**

***Art.1*** – Se aproba concesionarea fără licitaţie a terenului in suprafaţa de 288 mp , pentru pozarea conductelor tur-retur de apă sărată din lacul Techirghiol şi a terenului în suprafaţă de 36 mp pentru amplasare staţie de pompare.

***Art.2*** – Preţul de concesiune va fi stabilit în baza unui raport de evaluare întocmit de evaluatorul agreat de Consiliul Local Techirghiol. Contravaloarea raportului de evaluare, cadastru şi intabulare cad în sarcina beneficiarului terenului în cauză.

***Art.3*** – Concesionarul este obligat sa solicite emiterea autorizaţiei de construire si sa înceapă construcţia in termen de cel mult un an de la data obţinerii actului de concesionare a terenului.

***Art.4*** – In caz de încălcare a obligaţiei prevăzute la art.3, concesionarea îşi pierde valabilitatea.

***Art.5*** – Secretarul oraşului va face publică hotărârea prin afişaj şi o va comunica persoanelor şi instituţiilor interesate, iar primarul o va duce la îndeplinire .

Hotărârea a fost adoptată cu un număr de 14 voturi pentru, - voturi împotrivă, din totalul de 15 consilieri în funcţie.

Emisă în Techirghiol, astăzi - **19.03.2014.**

Nr. **30.**

***PREŞEDINTE DE ŞEDINŢĂ, SECRETAR,***

***CONSILIER PAROŞANU NICULINA***