# 

**H O T Ă R Â R E**

**privind aprobare propunere de dezmembrare a parcelei**

**de teren în suprafaţă de 74398 mp „Mal Lac”**

Consiliul Local al oraşului Techirghiol, întrunit în şedinţa ordinară din data de **29.01.2014**,

Luând în dezbatere proiectul de hotărâre şi expunerea de motive prezentate de dl. primar – Stan Adrian, raportul comisiei pe domenii de specialitate nr. 2, precum şi avizul de legalitate prezentat de secretarul oraşului,

Având în vedere:

* referatul nr. 1028/2014 al Serviciului Urbanism, Patrimoniu, Tehnic-investiţii;
* HCL nr. 213/2013,
* Carte funciară nr. 15162, nr. cadastral 14863,
* prevederile din Legea nr.350/2001 privind amenajarea teritoriului şi urbanismul, republicată,
* prevederile Legii nr.213/1998, Legea nr.10/2001 rep., Legea nr.247/2005,

Văzând prevederile art. 123, alin3, art. 36 alin 2, lit. c si alin.5, lit. b din Legea nr.215/2001 privind administraţia publică locală, rep.

In temeiul prevederilor art.45 alin.3 din Legea nr.215/2001 privind administraţia publică locală, rep.

**H O T Ă R Ă Ş T E :**

***Art.1*** – Se aprobă dezmembrarea terenului în suprafaţă de 74398 mp, zona „Mal Lac”, după cum urmează:

* **lot 1 , în suprafaţă de 16288 mp**, cu următoarele vecinătăţi:
* la N – bdul Eforiei
* la E – UAT Eforie,
* la S – teren proprietatea oraşului Techirghiol
* la V – teren proprietatea Oraşului Techirghiol „Mal Lac”
* **lot 2 , în suprafaţă de 58111 mp**, cu următoarele vecinătăţi:
* la N – bdul Eforiei
* la E – teren proprietatea Oraşului Techirghiol „Mal Lac”
* la S – teren proprietatea oraşului Techirghiol
* la V – teren proprietatea Oraşului Techirghiol „Mal Lac”

***Art.2*** – Se aprobă trecerea suprafeţei de teren de 16.288 mp , lot 1, din inventarul domeniului public în inventarul domeniului privat al oraşului Techirghiol.

***Art.3*** – Secretarul oraşului va face publică prezenta hotărâre prin afişaj şi o va comunica instituţiilor şi persoanelor interesate, iar primarul o va duce la îndeplinire.

Hotărârea a fost adoptată cu un număr de 14 voturi pentru, - voturi împotrivă, -abţineri, din totalul de 15 consilieri în funcţie.

Adoptată în Techirghiol, astăzi - **29.01.2014.**

Nr. **17.**

***PREŞEDINTE DE ŞEDINŢĂ, SECRETAR,***

***CONSILIER, PAROŞANU NICULINA***