# H O T Ă R Â R E

**privind validarea mandatului de consilier local al oraşului Techirghiol**

**al domnului GEORGESCU VASILE-FLORIAN – membru PNL**

Consiliul Local al oraşului Techirghiol, întrunit în şedinţa ordinară din data de **28.04.2014,**

Luând în dezbatere proiectul de hotărâre şi expunerea de motive prezentate de dl.primar - Stan Adrian, raportul comisiilor pe domenii de specialitate nr. 1,

Având în vedere:

* Raprtul de specialitate prezentat de secretarul oraşului,
* Procesul-verbal al comisiei de validare constituită în baza HCL nr.1/2012,
* H.C.L. nr.41/2014 privind încetarea de drept a mandatului de consilier local al doamnei Fenin Semat,
* Adresa nr. 4110/14.04.2014 a PNL – filiala jud. Constanţa, însoţită de Lista de candudaţi pentru Consiliul Local al Oraşului Techirghiol, Circumscripţia Electorală nr.12, la alegerile locale din 10 iunie 2012,
* Adresa nr. 4436/24.04.2014 către Organizaţia Judeţeană a PSD Constanţa şi USL Constanţa,

Văzând:

* prevederile art.92, alin.(9) din Legea 67/2004 pentru alegerea autorităţilor administraţiei publice locale, rep., cu modificările şi completările ulterioare,
* art.7, Legea nr.393/2004 privind statutul aleşilor locali,

In temeiul prevederilor art.31, alin. 4, art.32, art.45 alin.1 şi art. 115, alin.1, lit.”b” din Legea nr.215/2001 privind administraţia publică locală, rep.,

**H O T Ă R Ă Ş T E :**

***Art.1*** – Se validează mandatul de consilier local al domnului GEORGESCU VASILE-FLORIAN, pentru Consiliul Local al oraşului Techirghiol, următorul supleant de pe lista electorală a U.S.L. Constanţa la alegerile locale din 10 iunie 2012.

***Art.2*** – Se modifică în mod corespunzător H.C.L. nr. 6/2012 privind componenţa Comisiilor de specialitate.

***Art.3*** – Prezenta hotărâre poate fi atacată la instanţa de contencios administrativ de cei interesaţi, în termen de 5 zile de la adoptare sau comunicare, în cazul celor  absenţi de la şedinţă.

***Art.4*** – Secretarul oraşului va face publică prezenta prin afişaj, o va comunica persoanelor şi instituţiilor interesate, iar primarul o va duce la îndeplinire.

Hotărârea a fost adoptată cu un număr de 10 voturi pentru, - voturi împotrivă, 4 abţineri din totalul de 14 consilieri în funcţie.

Adoptată în Techirghiol, astăzi – **28.04.2014.**

Nr. **49.**

***PREŞEDINTE DE ŞEDINŢĂ, SECRETAR,***

***CONSILIER PAROŞANU NICULINA***