# H O T Ă R Â R E

**privind subvenţionarea cu 100% a abonamentelor de transport pe ruta**

**Techirghiol- Constanta pentru minorii cu handicap grav si insotitorii acestora**

Consiliul Local al oraşului Techirghiol, întrunit în şedinţa ordinară din data de **25.09.2014,**

Luând în dezbatare proiectul de hotărâre şi expunerea de motive prezentate de dl. Primar: Stan Adrian, raportul comisiilor 1 şi 3, precum şi avizul de legalitate prezentat de secretarul oraşului,

Având în vedere:

* referatul nr. 9370/2014 al compartimentului Autoritate tutelară,
* art. 24 si art.37 din Legea nr. 448/2006,
* H.G. nr. 680/2007,

Văzând prevederile art. 36 alin.6, lit „a” pct.1 si 5 din Legea nr.215/2001 privind administraţia publică locală, rep.,

In temeiul prevederilor art.45 alin.1 din Legea nr.215/2001 privind administraţia publică locală, republicată,

**H O T Ă R Ă Ş T E :**

***Art.1*** – Se aprobă subvenţionarea în proporţie de 100% a abonamentelor de transport pe ruta Techirghiol- Constanta pentru minorii cu handicap grav si insotitorii acestora, cât şi copiii si persoanele adulte cu grad de handicap grav, accentuat si mediu care urmeaza o forma de invatamant profesionala/liceala de zi in alta localitate decat cea de domiciliu.

***Art.2*** – Subvenţionarea se acordă pentru 2014 - 2015, atât pentru transportul cu microbuze, cât şi cu autobuze.

***Art.3*** – Facturile pentru decontarea abonamentelor se vor depune până la sfârsitul lunii în care au fost emise.

***Art.4*** – Secretarul oraşului va face publică prezenta hotărâre prin afişaj, o va comunica persoanelor şi instituţiilor interesate iar primarul o va duce la îndeplinire.

Hotărârea a fost adoptată cu un număr de 15 voturi pentru, - voturi împotrivă, -abţineri, din totalul de 15 consilieri în funcţie .

Techirghiol , astăzi – **25.09.2014.**

Nr**. 151.**

***PREŞEDINTE DE ŞEDINŢĂ , SECRETAR ,***

***CONSILIER PAROŞANU NICULINA***