# H O T Ă R Â R E

**privind compensarea contravalorii amenzii contravenţionale cu efectuarea zilelor de muncă în folosul comunităţii pentru curăţenia oraşului**

Consiliul Local al oraşului Techirghiol, întrunit în şedinţa ordinară din data de **19.03.2014**,

Luând în dezbatere proiectul de hotărâre şi expunerea de motive prezentate de d-l Primar – Stan Adrian, raportul comisiilor pe domenii de specialitate nr. 1, 2, 3 şi 4,

Având în vedere:

* H.G. nr.1149/2002 pentru aprobarea Normelor metodologice de aplicare a prevederilor Legii nr.116/2002 privind prevenirea si combaterea marginalizării sociale,
* Legea nr.416/2001 privind venitul minim garantat, cu modificările si completările,
* H.G. nr.1010/2006 pentru aprobarea normelor metodologice de aplicare a prevederilor Legii 416/2001,
* O.G. nr. 2/2001 şi O.G. nr. 55/2002,
* Referatul nr. 2367/2014,
* HCL 170/2013,

Văzând prevederile art. 36, alin. 6, lit. a, pct. 2, art. 115, alineatul 1, litera b) din Legea administraţiei publice locale nr. 215/2001, republicată, cu modificările şi completările ulterioare;

În temeiul dispoziţiilor art. 45 alin. (1) din Legea administraţiei publice locale nr. 215/2001, republicata, cu modificările si completările ulterioare;

**H O T Ă R Ă Ş T E :**

***Art.1*** – Se aprobă compensarea contravalorii amenzii contravenţionale în cuantum de 200 lei cu efectuarea zilelor de muncă în folosul comunităţii pentru curăţenia oraşului – solicitant Matei Vasile, cu domiciliul în Techirghiol, str. Ovidiu, nr.9.

***Art.2*** – (1)Se stabileşte suma de 4,74 lei/oră de muncă prestată în folosul comunităţii.

(2)Compensarea se va face în raport de numărul de ore efectuate, iar evidenţa efectuării zilelor de muncă se va realizaîn baza unui pontaj întocmit de către domnul Ologu Vasile.

***Art.3*** – Secretarul oraşului va face publică prezenta prin afişaj, o va comunica persoanelor şi instituţiilor interesate, iar primarul o va duce la îndeplinire.

Hotărârea a fost adoptată cu un număr de 14 voturi pentru, - voturi împotrivă, din totalul de 14 consilieri în funcţie .

Emisă în Techirghiol, astăzi - **19.03.2014.**

Nr. 43.

PREŞEDINTE DE ŞEDINŢĂ, SECRETAR, CONSILIER PAROŞANU NICULINA