**H O T Ă R Â R E**

**privind acordarea unor premii veteranilor, vaduvelor de veterani de**

**razboi, cuplurilor care aniversează 50 ani de căsătorie şi persoanelor**

**care au împlinit vârsta de 85 ani**

Consiliul Local al oraşului Techirghiol, întrunit în şedinţa ordinară din data de **20.08.2014**,

Luând în dezbatere proiectul de hotărâre şi expunerea de motive prezentate de d-l primar – Stan Adrian, raportul comisiilor pe domenii de specialitate nr. 1 şi 3,

Având în vedere:

* Prevederile Legii nr.273/2006 privind finanţele publice locale, cu modificările şi completările ulterioare,
* Referatul nr. 8606/2014,

Văzând prevederile art.36, alin.6, lit. «a», punctele 1, 2 şi 5 din Legea nr.215/2001 privind administraţia publică locală, completata si modificata.

In temeiul prevederilor art.45 alin.2 din Legea nr.215/2001 privind administraţia publică locală, completată si modificată.

**H O T Ă R Ă Ş T E**:

***Art.1*** – Se aprobă acordarea unui premiu în valoare de 200 lei net, din bugetul local pe anul 2014 al oraşului Techirghiol, **veteranilor, vaduvelor de veterani de razboi, cuplurilor care aniversează 50 ani de căsătorie şi persoanelor care au împlinit vârsta de 85 ani,** conform anexei - parte integrantă din prezenta.

***Art.2*** – Secretarul oraşului va face publică prezenta hotărâre prin afişaj, o va comunica persoanelor şi instituţiilor interesate, iar primarul o va duce la îndeplinire.

Hotărârea a fost adoptată cu un număr de 14 voturi pentru, - voturi împotrivă, -abţineri din totalul de 15 consilieri în funcţie.

Techirghiol , astăzi – **20.08.2014**.

Nr. **126.**

***PREŞEDINTE DE ŞEDINŢĂ, SECRETAR,***

***CONSILIER, PAROŞANU NICULINA***