**HOTARARE**

**privind aprobarea investiţiilor propuse pentru localitatea Techirghiol prin proiectul „Executarea branşamentelor de apă şi a racordurilor de canalizare în regiunea Constanţa - Ialomiţa” şi aprobarea contribuţiei localităţii Techirghiol la finanţarea proiectului**

Consiliul Local al oraşului Techirghiol, întrunit în şedinţa ordinară din data de **20.08.2014,**

Luând în dezbatere proiectul de hotărâre şi expunerea de motive prezentate de d-l Primar – Stan Adrian, avizele Comisiilor pe domenii de specialitate nr. 1, 2, 3 si 4,

Având în vedere :

* Raportul de specialitate nr. 8183 din 14.08.2014 al Serviciului de Urbanism,
* Adresa nr. 8183/2014,
* Prevederile art.20, lit.f, h, j, art.44, alin.1 din Legea 273/2006,

Văzând prevederile art. 36, alin.2, lit.d din Legea nr. 215/2001 a Administratiei publice locale, ale Legii 51/2006 a Serviciilor comunitare de utilitati publice, ale Legii 241/2006 privind serviciul de alimentare cu apa si canalizare,

In temeiul prevederilor art.45 din Legea nr. 215/2001 privind administratia publica locala, rep.

**H O T Ă R Ă Ş T E :**

***Art.1* –** Se aproba investiţiile propuse a fi realizate în localitatea Techirghiol prin proiectul **„Executarea branşamentelor de apă şi a racordurilor de canalizare în regiunea Constanţa - Ialomiţa”,** conform anexei – parte integrantă la prezenta.

***Art.2* –** Se aproba alocarea din bugetul local a contravalorii în lei a sumei de 745,46 de euro, reprezentând contribuţia UAT Techirghiol la finanţarea proiectul „Executarea branşamentelor de apă şi a racordurilor de canalizare în regiunea Constanţa - Ialomiţa”.

***Art.3*** – Secretarul oraşului va face publică prezenta hotărâre prin afişaj şi o va comunica instituţiilor şi persoanelor interesate, iar primarul o va duce la îndeplinire.

Hotărârea a fost adoptată cu un număr de 14 voturi pentru, - voturi împotrivă, -abţineri, din totalul de 15 consilieri în funcţie .

Techirghiol, astăzi – **20.08.2014.**

Nr. **128.**

***PREŞEDINTE DE ŞEDINŢĂ, SECRETAR ,***

***CONSILIER PAROŞANU NICULINA***