# H O T Ă R Â R E

**privind completarea HCL 170/2013 privind compensarea chiriei restante cu efectuarea zilelor de muncă în folosul comunităţii pentru curăţenia oraşului**

Consiliul Local al oraşului Techirghiol, întrunit în şedinţa ordinară din data de **09.07.2014**,

Luând în dezbatere proiectul de hotărâre şi expunerea de motive prezentate de d-l Primar – Stan Adrian, raportul comisiilor pe domenii de specialitate nr. 1, 2, 3 şi 4,

Având în vedere:

* prevederile Legii nr. 116/2002, privind prevenirea si combaterea marginalizării sociale,
* H.G. nr.1149/2002 pentru aprobarea Normelor metodologice de aplicare a prevederilor Legii nr.116/2002 privind prevenirea si combaterea marginalizării sociale,
* Legea nr.416/2001 privind venitul minim garantat, cu modificările si completările,
* H.G. nr.1010/2006 pentru aprobarea normelor metodologice de aplicare a prevederilor Legii 416/2001,
* HG nr. 871/2013 pentru stabilirea salariului de bază minim brut pe ţară garantat în plată
* Referatul nr. 7181/2014,

Văzând prevederile art. 36, alin. 6, lit. a, pct. 2, art. 115, alineatul 1, litera b) din Legea administraţiei publice locale nr. 215/2001, republicată, cu modificările şi completările ulterioare;

În temeiul dispoziţiilor art. 45 alin. (1) din Legea administraţiei publice locale nr. 215/2001, republicata, cu modificările si completările ulterioare;

**H O T Ă R Ă Ş T E :**

***Art.1*** – Se aprobă compensarea chiriei restante a familiilor ce locuiesc în spaţiile administrate de Consiliul Local Techirghiol prin efectuarea de zile de muncă, respectiv până la sfârşitului anului 2014.

***Art.2*** – Se stabileşte suma de 5,357 lei/oră de muncă prestată în folosul comunităţii, conform prevederilor H.G. nr. 871/2013 pentru stabilirea salariului de bază minim brut pe ţară garantat în plată.

***Art.3*** - Celelalte prevederi ale HCL 170/2013 rămân valabile.

***Art.4*** – Secretarul oraşului va face publică prezenta prin afişaj, o va comunica persoanelor şi instituţiilor interesate, iar primarul o va duce la îndeplinire.

Hotărârea a fost adoptată cu un număr de 14 voturi pentru, 1 vot împotrivă, din totalul de 15 consilieri în funcţie .

Emisă în Techirghiol, astăzi - **09.07.2014.**

Nr. **115**.

PREŞEDINTE DE ŞEDINŢĂ, SECRETAR, CONSILIER PAROŞANU NICULINA